Antti Koivulasta Työterveyslaitoksen uusi pääjohtaja - Työterveyslaitos
Antti Koivulasta Työterveyslaitoksen uusi pääjohtaja
ke, touko 20, 2015 09:47 CET
Tiedote 28/2015, Helsinki 18.5.2015
Työterveyslaitoksen uudeksi pääjohtajaksi on valittu tekniikan tohtori Antti Koivula. Hän aloittaa tehtävässään 1. elokuuta nykyisen pääjohtajan Harri Vainion siirtyessä eläkkeelle. Työterveyslaitoksen johtokunta teki valinnan 18. toukokuuta.
Pääjohtajan toimikausi kestää seitsemän vuotta.
Koivula toimii tällä hetkellä Työterveyslaitoksen palvelutoiminnasta vastaavan Asiakasratkaisut-toiminta-alueen johtajana.
johtokunnan puheenjohtaja Kari Välimäki, p. 050 5599177
hallintojohtaja Matti Arola, p. 043 8244500
Antti Koivula, puh. 043 825 0036, antti.koivula(at)ttl.fi
Valokuvia Antti Koivulasta voi ladata Työterveyslaitoksen uutishuoneesta (mediapankki).
Antti Koivula on työskennellyt Työterveyslaitoksessa vuodesta 2012. Työterveyslaitokseen hän siirtyi Tinnoff Oy:n toimitusjohtajan tehtävästä. Hän on työskennellyt aiemmin myös pienten ja keskisuurten kasvuyritysten kehittäjänä, neuvonantajana tai hallituksen jäsenenä. Nokia Oyj:llä hän on toiminut strategisen muutoksen ja osaamisen johtamisen avainrooleissa. Koivula on väitellyt työpsykologian ja johtamisen kehittämisen alalta.
Kuvaaja: Saara Vuorjoki